Dit is vir die Redaksie van die HTS Teologiese Studies 'n besondere voorreg om in hierdie jubileumjaar van die Universiteit van Pretoria, 'n feesuitgawe aan Prof dr C R de Beer, viserektor en onder andere verant-woordelik vir die Fakulteit van Teolo-gie, op te dra.
Prof De Beer se betrokken-heid by die Fakulteit dateer terug tot Junie 1995 toe hy die verantwoorde-like viserektor vir die destydse twee Fakulteite van Teologie geword het. Vir al die betrokkenes was en is dit 'n gelukkige keuse. Sy heilsame rol in die samesmelting van die twee fakulteite (Afdelings A & B) agt jaar gelede, kan nie onderskat word nie. Sy juridiese nugterheid en professio-nele bestuursvaardigheid, tesame met sy sensitiwiteit vir die kerk en die kerk se waardes, het die basis gelê vir die destydse ooreenkoms en wat daarop gevolg het.
HTS Teologiese Studies wens ook die Universiteit van Pretoria geluk met die een honderdste ver-jaarsdag wat amptelik 08 Februarie 2008 gevier is. Mag UP - in die woorde van Generaal Jan Smuts 'n honderd jaar gelede - vir Suid-Afrika word wat die Universiteit van Oxford vir die Verenigde Koninkryk geword het!
Prof De Beer is toegelaat as Advokaat van die Hoërhof van Suid-Afrika en het in hierdie hoedanigheid vir 'n tydperk deeltyds gepraktiseer.